open-index/open-wikipedia-markdown huggingface dataset:
P. T. Barnum

**Phineas Taylor Barnum**, nado en Bethel (Connecticut) o 5 de xullo de 1810 e finado en Bridgeport o 7 de abril de 1891, foi un empresario e artista circense estadounidense.

## Traxectoria
[miniatura|esquerda|[Busto de P. T. Barnum no ½ dólar de Bridgeport.|160x160px]]
É recordado polos seus enganos no mundo do entretemento e por fundar o Ringling Brothers and Barnum & Bailey Circus. Os seus éxitos quizais o converteron no primeiro *show business* millonario. 

Aínda que Barnum era tamén un autor, editor, filántropo e mesmo político, aínda que afirmou: «Son un showman por vocación... e o diñeiro non me converterá en nada mellor», e o seu único obxectivo persoal foi «encher os seus petos». Barnum é coñecido por unha frase que se lle atribuíu erroneamente «Cada segundo nace un idiota».

## Véxase tamén 
### Ligazóns externas 
* The Barnum Museum
Grey Owl

***Grey Owl*** é un filme biográfico estadounidense dirixido por Richard Attenborough que se estreou en 1999. Baséase na vida de Archibald Belaney, interpretado por Pierce Brosnan, que coprotagoniza xunto a Graham Greene, que encarna a Jim Bernard.

## Sinopse 
Filme biográfico sobre Archibald Belaney, un inglés nado a comezos de século que emigrou ó Canadá con 17 anos. Alí viviu só en plena natureza e chegou a facerse pasar por indio, fillo de pai escocés e nai apache. Anos despois, co nome de Bufo Gris, recorreu Inglaterra dando unha serie de concorridas conferencias a prol da protección e conservación do ambiente. Durante a súa vida no Canadá coñeceu a Anahareo, unha india vinte anos máis nova ca el, coa que tivo unha historia de amor.

## Personaxes 
* Pierce Brosnan como Archibald "Grey Owl" Belaney
* Annie Galipeau como Anahareo
* Nathaniel Arcand como Ned White Bear 
* Luis Vasquez como Harry Champlin
* David Fox como Jim Wood
* Charles Powell como Walter Perry
* Stephanie Cole como Ada Belaney
* Renée Asherson como Carrie Belaney 
* Stewart Bick como Cyrrus Finney 
* Graham Greene como Jim Bernard
* Saginaw Grant como xefe do pow wow

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
MarShon Brooks

**MarShon Scitif Brooks**, nado o 26 de xaneiro de 1989 en Long Branch, Nova Jersey, é un xogador americano de baloncesto profesional.

## Traxectoria profesional 
### New Jersey / Brooklyn Nets 
Brooks foi elixido na 25ª posición do Draft da NBA de 2011 polos Boston Celtics. Os Celtics traspasaron a Brooks aos New Jersey Nets a cambio da 27ª posición do Draft de 2011, JaJuan Johnson, e unha elección da segunda rolda do Draft de 2014. Asinou o seu contrato polos Nets o 9 de decembro de 2011.

### Boston Celtics 
Brooks foi traspasado ós Boston Celtics o 12 de xullo de 2013 como parte dun traspaso que mandou a Kevin Garnett e a Paul Pierce ós Nets.

O 1 de xaneiro de 2014, foi asignado ós Maine Red Claws da NBA Development League. O 9 de xaneiro foi chamado de volta polos Celtics.

### Golden State Warriors 
O 15 de xaneiro de 2014, completouse un traspaso entre tres equipos, os Celtics, os Golden State Warriors e os Miami Heat. Os Celtics mandaron a Brooks e a Jordan Crawford ós Warriors. A cambio, recibiron a Joel Anthony dos Heat, unha futura elección protexida do Draft de Philadelphia que fora enviada a Miami nun traspaso anterior, e unha elección da segunda rolda do Draft de 2016 dos Heat. Ademais, Toney Douglas foi enviado ós Heat no mesmo traspaso.

### Los Angeles Lakers 
O 19 de febreiro de 2014, Brooks foi traspasado xunto a Kent Bazemore ós Los Angeles Lakers, a cambio de Steve Blake.

En xullo de 2014, Brooks uniuse ós Sacramento Kings para a Liga de Verán da NBA de 2014.

### Olimpia Milano 
O 8 de agosto de 2014, Brooks asinou un contrato dun ano co Emporio Armani Milano da Lega Basket Serie A.

### Volta á NBA 
O 3 de xaneiro de 2019, Brooks foi traspasado ós Chicago Bulls xunto Wayne Selden Jr. e dúas futuras eleccións da segunda rolda do Draft, a cambio de Justin Holiday. Foi cortado o 7 de xaneiro polos Bulls sen chegar a debutar.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Jordan Hamilton

**Jordan Christian Hamilton**, nado nos Ánxeles (California) o 6 de outubro de 1990, é un xogador americano de baloncesto profesional que xoga nos Kumamoto Volters da B.League xaponesa.

## Traxectoria profesional 
Hamilton foi elixido na 26ª posición do Draft da NBA de 2011 polos Dallas Mavericks. Foi traspasado na mesma noite do Draft aos Denver Nuggets, nun traspaso que ademais mandou a Rudy Fernández e os dereitos de Petteri Koponen a Dallas, a Andre Miller a Denver, e a Raymond Felton aos Portland Trail Blazers. O 9 de decembro asinou o seu contrato cos Nuggets.

O 20 de febreiro de 2014, os Nuggets traspasaron a Hamilton ós Houston Rockets a cambio de Aaron Brooks.

O 18 de agosto de 2014, Hamilton asinou cos Toronto Raptors. Porén, foi cortado polos Raptors o 26 de outubro de 2014. Dous días máis tarde, asinou cos Utah Jazz. O 6 de novembro de 2014, foi cortado polos Jazz.

O 24 de febreiro de 2015, Hamilton asinou un contrato de dez días cos Los Angeles Clippers. O 6 de marzo de 2015, asinou un segundo contrato de dez días cos Clippers.

## Notas 
## Véxase tamén 
### Ligazóns externas 
* Estatísticas en Basketball-Reference.com  
* Biografía nos Texas Longhorns
Puigmal

[miniatura|300px|O Puigmal visto desde [Guils de Cerdanya.]]
O **Puigmal**, chamado tamén '''Puigmal d'Err''' na Alta Cerdaña, é a segunda montaña máis alta da provincia de Xirona (2.909,6 msnm), situada na fronteira de España con Francia.

Localizado entre os termos municipais de Queralbs (Ripollès, Xirona) e Err (Alta Cerdaña, Pireneos Orientais) é a máis alta dos cumes que configuran a denominada Gran Olla que rodea o Val de Núria. É unha cima ancha e redondeada; a súa ascensión é sinxela se as condicións climáticas non son moi adversas. No seu cume atópase unha cruz de ferro fraguado e unha placa con versos do pai Cinto Verdaguer.

## Véxase tamén 
*Lista de montes de España
Río Daró

O **Daró** é un pequeno río de Cataluña con escaso caudal e de réxime fluvial mediterráneo que nace no Massís de les Gavarres e é actualmente afluente do Ter. Antigamente desembocaba no Mediterráneo.

## Afluentes 
*Rissec 
*Riera del Vilar 
*Riera de Cantagalls 
*Riera de Pastells ou de Can Mercader

## Concellos polos que pasa 
* Cruïlles, Monells i Sant Sadurní de l'Heura
* la Bisbal d'Empordà
* Corçà
* Parlavà
* Serra de Daró
* Gualta
* Pals

## Véxase tamén 
*Lista de ríos de España
### Ligazóns externas
Ülträqäns

**Ülträqäns** é grupo de folk punk galego creado na Coruña en 2008.

## Membros 
* Fran Amil: batería, voces
* Aarón Bouzón: frauta travesa, Ewi4000s, whistles, gaita
* Antón Díaz: voz, baixo e contrabaixo eléctricos
* Tomás Saiz: acordeón piano
* Tino Vilaro: guitarra
A Formación a partir de 2012 foi:
* Fran Amil: batería, voces
* Aarón Bouzón: frauta travesa, Ewi4000s, whistles, gaita
* Antón Díaz: voz, baixo e contrabaixo eléctricos
* Manu Seoane: guitarra eléctrica
* Pablo Añón: Saxo tenor

## Discografía 
## Recompilatorios 
* *A Tribu Toda Baila*
* *República Billarada*
* *Camaradas do Metal*
* *Carballeira de Zas 2012*

## Notas 
## Véxase tamén 
### Ligazóns externas 
* Páxina oficial do grupo
Diari de Balears

***Diari de Balears*** (antes coñecido como ***Balears***), foi un xornal editado en Palma de Mallorca entre 1939 e 2013. Na última época da ditadura franquista e durante a transición perdeu un importante número de lectores, a consecuencia da dura competencia con outros diarios da illa. En 1996 foi adquirido polo grupo Serra, evolucionando a posturas próximas ao rexionalismo balear.

## Historia 
Naceu pouco despois da Guerra Civil, o 13 de xuño de 1939, pola fusión dos diarios *El Día* e o órgano de expresión falanxista *Aquí estamos*, chegando a ser o diario de maior difusión das illas. Despois da morte de Franco en 1975 pasou a formar parte do órgano *Medios de Comunicación Social del Estado*. A perda do número de lectores fixo que fora poxado e adquirido polo grupo Serra, que aos poucos anos renomearíao a *Diari de Balears*. A edición impresa desaparecería en 2013, continuando a versión dixital como ***DBalears***.

## Directores 
* Pablo Sáiz Gralla (1939-1940)
* Nicolás Brondo Roten (1940-1941)
* Pedro Álvarez Gómez (1941-1944)
* Domingo Medrano (1944-1948)
* Antonio Colom (1948-1949)
* Jorge Andreu (1949-1952)
* Waldo de Mier (1952-1957)

* Ignacio Arroyo (1957-1961)
* Francisco Javier Jiménez (1961-1975)
* Antonio Pizá (1975-1981)
* Pedro Ignacio González (1981)
* Juan José Porto (1981-1982)
* Pablo Llull (1982-1983)
* Eliodoro Muñoz (1983-1984)

* Pedro Serra (1984)
* Octavio Aguilera (1984-1985)
* Miguel Serra (1985-1989)
* Jaime Jiménez (1989)
* Guillermo Martín de la Oliva (1989-1991)
* Marisa Gallardo (1991-1993)
* Miquel Serra Magraner (1993-2013)

## Véxase tamén 
### Ligazóns externas 
* Páxina web
Applications Technology Satellite 1

**Applications Technology Satellite 1** ou **ATS 1** foi un satélite artificial dos Estados Unidos adicado a probar novas tecnoloxías e lanzado o 7 de decembro de 1966 mediante un foguete Atlas-Agena D desde o Centro Espacial Kennedy, en Florida, Estados Unidos.

## Características 
ATS-1 probou diferentes tecnoloxías:

*Probou novos conceptos en deseño de satélites, propulsión e estabilización.
*Tomou imaxes de alta calidade da cuberta nubosa e enviou datos meteorolóxicos procesados a través doutro satélite.
*Proporcionou medidas in situ do contorno aeroespacial.
*Probou sistemas de comunicación mellorados.

O satélite estabilizábase mediante xiro e tiña unha estrutura de aluminio recuberta de células solares que producían 180 vatios de potencia. Usaba baterías de níquel-cadmio cunha capacidade de 12 amperios-hora, un sistema de mantemento da posición que usaba hidracina, dous sensores solares e dous acelerómetros. A carga útil incluía detectores de ións, espectrómetros, unha cámara, un experimento de comunicacións en banda C (usado para emisións internacionais de televisión) e un sistema de comunicacións mediante VHF.

## Notas 
## Véxase tamén 
### Outros artigos 
* Applications Technology Satellite 2
* Applications Technology Satellite 3
* Applications Technology Satellite 4
* Applications Technology Satellite 5
* Applications Technology Satellite 6
Vallès

O **Vallès** é unha comarca natural catalá situada na Depresión Prelitoral Catalá, entre os ríos Llobregat e Tordera. A súa capital histórica é Caldes de Montbui.

A división comarcal de 1936 dividiu esta comarca natural en dúas comarcas administrativas, ambas na provincia de Barcelona:
*O **Vallès Occidental**, con capital en Sabadell e Terrassa.
*O **Vallès Oriental**, con capital en Granollers.
Spirit: Stallion of the Cimarron

***Spirit: Stallion of the Cimarron*** é un filme de animación estadounidense dirixido por Kelly Asbury e Lorna Cook que se estreou no 2002.

## Sinopse 
Segue as aventuras dun corcel mustang salvaxe e indomable que recorre a indómita fronteira norteamericana. Cando se atopa cos homes por primeira vez, estes aprésano, lévano ó seu forte e intentan domalo sen éxito. Porén, tamén coñece a un xove da tribo dos lakota chamado Little Creek, que fóra apresado ó igual ca el, e aínda que se nega a ser domado, si se fai amigo seu. O valente corcel tamén encontra o amor cunha egua dos indios chamada Rain.

## Personaxes 
* Matt Damon como Spirit
* James Cromwell como O Coronel
* Daniel Studi como Little Creek
* Chopper Bernet como Sarxento Adams
* Jeff LeBeau como Murphy
* Richard McGonagle como Bill
* Matt Levin como Joe
* Robert Cait como Jake
* Charles Napier como Roy
* Zahn McClarnon como Amigo de Little Creek
* Michael Horse como Amigo de Little Creek
* Donald Fullilove como Home do tren

## Galardóns e nomeamentos 
* 2002: Nomeado ó Oscar ó mellor filme de animación.
* 2002: Nomeado ó Globo de Ouro: Mellor canción.
* 2002: 4 premios Annie, 8 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
(119951) 2002 KX14

**(119951) 2002 KX14**, tamén escrito coma **2002 KX14**, é un obxecto trans-neptuniano (TNO) que reside dentro do cinto de Kuiper. Foi descuberto o 17 de maio do ano 2002 por Michael E. Brown e Chad Trujillo.

Ten un eixo semi-maior, un período orbital, e unha excentricidade orbital moi semellantes ás dun plutino. Os períodos orbitais dos plutinos andan polos 247,2 anos (1,5 x período orbital Neptuno). Pero (119951) 2002 KX14 non está clasificado coma plutino dende que se sabe que non está en resonancia con Neptuno e de que posiblemente se formase na súa actual órbita que é case completamente circular e que está practicamente sobre a eclíptica. Posiblemente se mantivese nunha órbita *dinamicamente fría* (é dicir, sen alteracións) e que non fose directamente perturbada por Neptuno na súa migración cara a fora durante a formación do Sistema Solar. O programa Deep Ecliptic Survey (DES) clasifícao actualmente coma un cubewano baseándose na integración da súa órbita para un rango de 10 millóns de anos.

Ficheiro:2002KX14-orbit.png

Ven de estar hai pouco en oposición cunha magnitude aparente de 20,4. Isto fai del que sexa 360 menos brillante cá Plutón.

[550px|miniatura|none|A evolución comparada do [eixo semi-maior Plutón (rosa) e (119951) 2002 KX14 (azul).]]

## Notas 
## Véxase tamén 
### Ligazóns externas 
* Orbital simulation from JPL (Java) / Ephemeris 
* (119951) 2002 KX14 Precovery Images
Toimil, Galegos, Lalín

**Toimil** é un lugar da parroquia de Galegos, no concello dezao de Lalín. Segundo o IGE a súa poboación no ano 2010 era de 42 persoas (23 mulleres e 19 homes).

## Lugares e parroquias 
### Lugares de Galegos 
### Parroquias de Lalín
Penedès

dereita|miniatura|200px|
O **Penedès** é un territorio histórico da comunidade autónoma de Cataluña, que forma parte das provincias de Barcelona e Tarragona. Na división comarcal de 1936 quedou subdividido nas comarcas catalás do Alt Penedès, o Garraf (tamén chamada *Penedès Marítim* ou *Marina del Penedès*) e o Baix Penedès.

O territorio deu lugar a unha denominación de orixe homónima que inclúe tamén municipios doutras comarcas.

É tamén un dos oito ámbitos funcionais territoriais (AFT) definidos no Plan territorial xeral de Cataluña, para un hipotético desenvolvemento da Comunidade Autónoma en vigairías. Está formado polas comarcas do Alt Penedès, Baix Penedès, Garraf e a maior parte da de Anoia.

## Notas
Empordán

miniatura|250px|Chaira do Empordán
miniatura|250px|Os 'Aiguamolls'
O **Empordán** (en catalán: *Empordà*) é unha comarca histórica do nordés de Cataluña (España), situada na costa norte da provincia de Xirona, no límite con Francia. Coincide aproximadamente cos límites do antigo condado de Empúries. A comarca toma o seu nome da colonia grega de Empúries (*Emporion*).

Na actualidade, a comarca histórica áchase dividida en dúas comarcas administrativas: 
* **Alt Empordà**, con capital en Figueres. 
* **Baix Empordà**, con capital en La Bisbal d'Empordà.

## Xeografía 
O Empordán limita ao norte coa serra da Albera, que compón a parte máis oriental da cordilleira pirenaica e que acaba no mar no Cabo de Creus. A esta parte montañosa coñecíalla de forma tradicional como o Alto Empúries mentres que a parte situada no chairo era coñecida como o Baix Empordà. Esta chaira está dividida polo macizo do Montgrí comprende ao norte a chaira pola que discorren antes de desembocar no mar os ríos Muga e Fluvià e ao sur a parte coñecida como "l'Empordanet", comprendido entre o mencionado macizo do Montgrí, a costa, o río Ter e ao oeste o mazizo das Gavarres. Esta zona que hoxe coincide coa comarca administrativa do Baix Empordà ten a súa capital en La Bisbal d'Empordà, mentres que a situada ao norte, cuxa capital histórica foi a vila de Castelló d’Empúries, comprende a comarca administrativa do Alt Empordà e que actualmente ten por capital a cidade de Figueres.

### A costa 
A costa do Empordán forma parte da Costa Brava e comprende desde os cantís e pequenas praias que se atopan ao norte, entre a fronteira francesa e o cabo de Creus e á altura do macizo do Montgrí, fronte ao cal atópanse as Illas Medes ata longas praias de fina area no golfo de Roses, que se estende desde o cabo de Creus ao macizo do Montgrí, destacando nesta zona o Parque Natural dos Aiguamolls e a praia de dunas de Sant Pere Pescador. Ao sur do macizo do Montgrí atópase a desembocadura do Ter e extensas praias como a de Pals ata o cabo de Begur onde a costa volve levantarse sobre o mar para formar cantís e calas.

### A tramontana 
A presenza da tramontana - un vento frío e turbulento do norte - é particularmente intensa no Empordán, e son numerosas as referencias literarias e artísticas a este vento, que forma parte esencial da caracterización literaria e simbólica da comarca, á que contribuíron decisivamente numerosos literatos e artistas, como Josep Pla ou Salvador Dalí, ambos os nativos da comarca. O poeta -tamén empordanés- Carles Fages de Climent escribiu a oración ao Cristo da Tramontana, moi popular no Empordán, que logo inspiraría un lenzo do seu amigo Salvador Dalí, exposto no Teatro-Museo Dalí. Tamén Gabriel García Márquez refírese á tramontana en *Doce Cuentos Peregrinos*.

## Notas 
## Véxase tamén 
*Alt Empordà
*Baix Empordà
Montmeló

**Montmeló** é un municipio español pertencente á provincia de Barcelona, en Cataluña. Está situado a uns 20&nbsp;km ao norte de Barcelona, na comarca do Vallès Oriental. Atópase na parte baixa do río Congost, na súa confluencia co río Mogent para formar o Besòs, río que constitúe o límite meridional do municipio.

## Historia
150px|miniatura|esquerda|Igrexa de Santa María de Montmeló
A máis antiga referencia a Montmeló é unha acta do 945 na que se fala da igrexa de Santa María de Montmeló, que aínda conserva algúns restos románicos (sobre todo unha ábsida).

O 28 de marzo de 1642, durante a guerra dos Segadors foi escenario da batalla de Montmeló, na que as tropas catalanofrancesas derrotaron a columna castelá de 4.500 homes que se dirixía a Perpiñán, que quedara illada.

## Demografía 
## Economía 
Montmeló constitúe a zona máis industrializada da comarca do Vallès Oriental. A superficie forestal ocupa só 8 hectáreas e a agricultura está en regresión fronte á industria. Os principais cultivos foron os cereais, forraxes e a viña.

250px|esquerda|miniatura|Tribuna e recta de chegada do circuíto
En 1991 foi inaugurado o Circuíto de Catalunya, no que se disputan anualmente o Gran Premio de España de Fórmula 1 e o Gran Premio de Cataluña de Motociclismo. Ambas as carreiras gañaron en máis dunha ocasión o premio a mellor GP da tempada. O circuíto está entre os municipios de Montmeló, Granollers e Parets del Vallès.

## Festividades 
A festa maior celebrábase anteriormente en torno ao 15 de agosto coincidindo coa festividade da Asunción da nosa Señora, pero o municipio decidiu cambiar a data de celebración ao último domingo de xuño, case sempre coincidindo coa festividade de San Pedro, conmemorando a relación secular de Montmeló co mosteiro beneditino de Sant Pere de les Puel·les.

Nos últimos anos a Festa Maior divídese en dúas collas, a de Melons (en referencia ao nome do municipio) e a de Creuats (en referencia ás Tres Cruces), representados pola cor verde e o vermello respectivamente, que compiten en diferentes probas ao longo da Festa Maior.

## Véxase tamén 
### Ligazóns externas 
*Sitio web do concello 
*Información da Generalitat de Catalunya 
*Información do Institut d'Estadística de Catalunya
José María Olazábal

**José María Olazabal Manterola**, coñecido tamén como **Txema Olazabal**, nado en Hondarribia o 5 de febreiro de 1966 é un golfista vasco e un dos principais golfistas europeos das últimas dúas décadas.

## Traxectoria 
No seu palmarés inclúense dúas chaquetas verdes ao vencer no Masters de Augusta nas edicións de 1994 e 1999. Ademais participou en 7 ocasións na Ryder Cup (1987, 1989, 1991, 1993, 1997, 1999 e 2006), gañando catro delas co combinado europeo (1987, 1989, 1997 e 2006), sendo un dos compoñentes máis destacados do equipo ao longo da súa historia, tanto polo número de participacións como no número e porcentaxe de puntos obtidos.

## Véxase tamén 
### Ligazóns externas 
* Profile on the PGA Tour's official site
Michael Rosenbaum

**Michael Owen Rosenbaum**, nado o 11 de xullo de 1972 en Oceanside (Nova York), é un actor e director de cine estadounidense. É coñecido no ámbito internacional por interpretar a Lex Luthor na serie de televisión *Smallville*, que está inspirada na figura de Superman.

## Traxectoria 
Medrou en Newburgh (Indiana) e graduouse na "Western Kentucky University" (Kentucky), cun grao académico en Artes Teatrais. Mudouse a Nova York para se converter en actor profesional. No filme *Sweet November* traballou xunto con Charlize Theron e Keanu Reeves. Porén, o papel que lle outorgou recoñecemento internacional foi o Lex Luthor en *Smallville*.

## Filmografía 
### Televisión 
[miniatura|dereita|Rosenbaum en agosto de [2006.]]

### Filmes 
miniatura|dereita|Michael Rosenbaum no Festival de Cine Jules Verne Adventures

### Videoxogos 
## Notas 
## Véxase tamén 
### Ligazóns externas 
* Páxina de Fans 
* The CW
J. August Richards

**Jaime Augusto Richards III**, nado o 28 de agosto de 1973 en Washington, D.C., é un actor estadounidense.

## Traxectoria 
Aínda que naceu nos Estados Unidos os seus pais son de Panamá. Pasou a súa infancia en Maryland e dende moi cedo sentiu unha forte atracción polo cine e a interpretación. Isto levouno a estudar teatro e cine de xeito profesional e a mudarse a Hollywood. Estudou na Universidade de California do Sur e gañou numerosas bolsas de estudos que lle permitiron comezar a súa carreira como actor e facer as súas primeiras aparicións en televisión.

## Filmografía 
[miniatura|Richards con [Amy Acker no 2004.]]
* 1995 : *OP Center* (Televisión)
* 1997 : *Good Burger* : *Griffen*
* 1997 : *Players* (serie de televisión) : *Sam Bodie*
* 1998 : *Why Do Fools Fall in Love* : *Sherman*
* 1998 : *The Temptations* (Televisión) : *Richard Street*
* 1999 : *Mutinerie* (*Mutiny*) (Televisión) : *Reece Johnson*
* 1999-2002 : *Undressed* (serie de televisión) : *Bryce*
* 1999 : *Running Mates* (TV)
* 1999-2004 : *Angel* (serie de televisión) : *Charles Gunn*
* 2003 : *Ultime Menace* (*Critical Assembly*) (Televisión) : *Allan*
* 2006 : *The 4400* (Televisión)
* 2006 : *Conviction* (serie de televisión) : *Billy Desmond*
* 2006 : *Paved with Good Intentions* : *Travis Balden*
* 2008 : *Raising the Bar : Justice à Manhattan* (serie de televisión) : *Marcus McGrath*
* 2009 : ''Grey's Anatomy (serie de televisión) (Tempada 6) : Richard Webber

## Véxase tamén
Arturo Corcuera

**Daniel Arturo Corcuera Osores**, nado en Trujillo (Salaverry) o 30 de setembro de 1935 é un poeta peruano.

## Obra 
* *Noé delirante* (1963) 
* *Primavera triunfante* (1964)
* *Las Sirenas y las estaciones* (1976)
* *Poesía de clase* (1968) 
* *La Gran jugada o crónica deportiva que trata de Teófilo Cubillas y el Alianza Lima* (1979) 
* *Puente de los suspiros* (1982)
* *Corea Monte de diamante* (1984)
* *Los amantes* (1978)
* *Prosa de juglar* (1992)
* *Canto y gemido de la Tierra* (1998)
* *Puerto de la memoria* (2001)
* *Sonetos del viejo amador* (2001)
* *Parajuegos* (2002)
* *A bordo del arca*, Premio Casa de las Américas 2006

## Véxase tamén 
### Ligazóns externas 
* Entrevista a Arturo Corcuera
Félix Arnáiz

**Félix Ángel Arnáiz Lucas**, nado en Galbarros (Burgos) o 26 de xuño de 1958, é un adestrador de fútbol español.

## Traxectoria 
Desde finais de maio de 2011, Félix Arnáiz é o novo adestrador do CD Teruel, en substitución de Ramón María Calderé, quen ao final da tempada 2010–11 decidiu rematar a súa relación co equipo turolense.

En decembro de 2015 firmou polo CD Guadalajara, de Segunda División B, en substitución de Manolo Cano. Foi cesado en marzo de 2016, sendo substituído por David Vidal.

## Notas 
## Véxase tamén 
### Ligazóns externas 
* Datos do adestrador en bdfutbol.com
Ricardo Bango

**Ricardo González Bango**, nado en Xixón o 18 de setembro de 1968, é un exfutbolista e actual adestrador de fútbol español. Xogaba de centrocampista e foi internacional coa selección española.

## Véxase tamén 
### Ligazóns externas 
* Datos do xogador en bdfutbol.com
Désirée Nosbusch

**Désirée Nosbusch**, nada en Esch-sur-Alzette o 14 de xaneiro de 1965, é unha actriz e presentadora de televisión luxemburguesa.

## Traxectoria
Ten ascendencia italiana por parte dun dos seus pais. Nos anos 1980 viviu en Manhattan e dende os 1990 até o 2008 viviu nos Ánxeles (California). Fala luxemburgués, alemán, francés, italiano e inglés. No ano 1984 presentou o Festival de Eurovisión en Luxemburgo.

Dende os inicios da súa traxectoria como actriz, participou en numerosas producións tanto alemás como francesas en cine e televisión.

## Véxase tamén
### Ligazóns externas
*Páxina dos Seareiros 
*Páxina Oficial
Víctor Díaz Suárez

**Víctor Díaz Suárez**, nado en León o 29 de marzo de 1991, é un futbolista español. Xoga de centrocampista e o seu actual equipo é a Cultural Leonesa.

## Traxectoria 
Tras militar na Cultural Leonesa durante catro tempadas, o 20 de xullo de 2011 anunciouse a súa contratación polo Deportivo B por unha tempada, con opción a unha máis.

## Notas 
## Véxase tamén 
### Ligazóns externas 
* Datos do xogador en bdfutbol.com
JaJuan Johnson

**JaJuan Markeis Johnson**, nado o 8 de febreiro de 1989 en Indianapolis, Indiana, é un xogador americano de baloncesto profesional que xoga no FC Bayern München da Basketball Bundesliga.

## Traxectoria profesional 
Johnson foi elixido na 27ª posición do Draft da NBA de 2011 polos New Jersey Nets. Foi traspasado na mesma noite do Draft aos Boston Celtics, xunto a unha elección da segunda rolda do Draft de 2014 a cambio de Marshon Brooks.

O 20 de xullo de 2012, Johnson foi traspasado ós Houston Rockets nun traspaso entre tres equipos. Foi cortado polos Rockets o 29 de outubro de 2012.

## Notas 
## Véxase tamén 
### Ligazóns externas 
* Perfil en NBA.com
Norris Cole

**Norris Gene Cole II**, nado o 13 de outubro de 1988 en Dayton, Ohio, é un xogador de baloncesto profesional estadounidense que xoga nos Osos de Manatí do Baloncesto Superior Nacional (BSN).

## Traxectoria 
### NBA 
Cole foi elixido na 28ª posición do Draft da NBA de 2011 polos Chicago Bulls. Foi traspasado pouco despois aos Miami Heat. O 25 de decembro de 2011 fixo o seu debut coma xogador dos Heat contra os Dallas Mavericks.

O 19 de febreiro de 2015, Cole foi traspasado ós New Orleans Pelicans nun traspaso entre os Heat, os Pelicans e os Phoenix Suns.

O 1 de marzo de 2017, Cole asinou cos Oklahoma City Thunder. En 13 partidos cos Thunder, acadou 3.3 puntos e 1.1 asistencias en 9.6 minutos por encontro.

### Europa 
O 15 de agosto de 2017, Cole asinou un contrato dun ano co Maccabi Tel Aviv BC israelí.

O 17 de agosto de 2018, Cole asinou por unha tempada co Sidigas Avellino da Lega Basket Serie A italiana. O 21 de decembro de 2018, Cole deixou o Avellino debido a dificultades económicas.

O 21 de decembro de 2018, Cole asinou ata final de tempada co KK Budućnost Podgorica da ABA Liga e da Euroliga.

O 11 de novembro de 2019, Cole asinou un contrato dun ano co AS Monaco Basket da LNB Pro A francesa.

O 3 de xuño de 2020, Cole asinou co ASVEL Basket da LNB Pro A.

O 19 de agosto de 2021, Cole asinou unha tempada co CB Málaga da Liga ACB.

## Notas 
## Véxase tamén 
### Ligazóns externas 
* Estatísticas en Basketball-Reference.com  
* Perfil en Euroleague.net
Hermann Rorschach

**Hermann Rorschach**, nado en Zürich o 8 de novembro de 1884 e finado en Herisau o 2 de abril de 1922, foi un psiquiatra e psicanalista suízo, coñecido sobre todo pola elaboración da proba que leva o seu nome, o Test de Rorschach.

## Traxectoria 
Naceu en Suíza, no seo dunha familia con poucos recursos económicos. O seu pai era un pintor sen grande éxito na súa profesión e que daba clases de pintura nunha escola preparatoria para homes.

Durante os seus estudos na etapa secundaria, Rorschach demostrou especial entusiasmo por entintar sobre papel e pegalo, de tal maneira que obtiña formas de paxaros ou bolboretas, o cal mesmo lle valeu ser alcumado co nome de "kleck", que significa «mancha».

Ao terminar a escola, interesouse pola pintura e comezou estudos en ciencias naturais, e ingresou na escola de medicina en 1904. Tras graduarse en 1909 interesouse pola psiquiatría.

## Véxase tamén 
### Ligazóns externas 
* Website sobre Rorschach
José Manuel González López

**José Manuel González López**, nado en Cádiz o 14 de outubro de 1966, é un exfutbolista e actual adestrador de fútbol español. Na actualidade adestra o Granada CF.

## Véxase tamén 
### Ligazóns externas 
* Datos do xogador en bdfutbol.com
* Datos do adestrador en bdfutbol.com
Teón de Alexandría

**Teón de Alexandría** (en grego antigo Θέων ο Αλεξανδρεύς), 335 d.C. - 405 d.C., foi un matemático, astrónomo e mestre grego, o último director da Biblioteca de Alexandría, e pai de Hipatia.

## O último filósofo da segunda Biblioteca de Alexandría 
Estableceuse na cidade exipcia de Alexandría, xa nos derradeiros anos do período helenístico, onde escribiu un vasto comentario do Almaxesto de Tolomeo e dunha *Catóptrica*, que estaba baseada en obras de Arquimedes e de Herón. Tamén se lle atribúe a refundición da teoría dos Elementos e da *Óptica* de Euclides.

Teón foi o último director ou conservador da denominada segunda Biblioteca de Alexandría (edificio que estaba dentro do Museo de Alexandría; Teón é cualificado na Suda como *o home do Museo*). Deu á súa filla Hipatia unha educación completa en matemáticas, astronomía, filosofía e, incluso, educación física. Pai e filla colaboraron xuntos no comentario do Almaxesto. 

## Notas 
## Véxase tamén 
### Bibliografía 
* Schiano, C. "Teone e il Museo di Alessandria", *Quaderni di storia* 55, páxs. 129-143. 
* Teón. Hermógenes. Aftonio (1991): *Ejercicios de retórica*. Madrid: Editorial Gredos ISBN 978-84-249-1469-1
* Tihon, Anne: ''Le 'Grand commentaire' de Théon d'Alexandrie aux 'Tables faciles' de Ptolémée'', Livre I, Città del Vaticano 1985; Livre II, III, Città del Vaticano 1991. 
p.&nbsp;357. 
* Tihon, Anne (1999): "Theon of Alexandria and Ptolemy's Handy Tables", in *Ancient Astronomy and Celestial Divination*. Dibner Institute studies in the history of science and technology. Edited by N. M. Swerdlow. Cambridge, MA: MIT Press, páx. 357. 
* Toomer, G. J.: "Theon of Alexandria," in *Dictionary of Scientific Biography*, 13: 321–325.
### Outros artigos 
* Neoplatonismo.
* Hipatia.
* *Ágora (filme)*.
### Ligazóns externas 
* O'Connor, John J.; Robertson, Edmund F.: "Theon of Alexandria", MacTutor History of Mathematics archive, University of St Andrews
The Future Is Medieval

***The Future Is Medieval*** é o cuarto álbum de estudio da banda inglesa de rock Kaiser Chiefs, editado o 3 de xuño de 2011 na súa páxina web, e o 27 de xuño á venda en edición física.

## Listaxe de cancións 
Todos os temas escritos por Kaiser Chiefs.

#"Little Shocks" – 3:42
#"Things Change" – 3:45
#"Long Way from Celebrating" – 3:02
#"Starts with Nothing" – 5:31
#"Out of Focus" – 4:09
#"Dead or in Serious Trouble" – 2:37
#"When All Is Quiet" – 3:27
#"Kinda Girl You Are" – 2:36
#"Man on Mars" – 4:14
#"Child of the Jago" – 4:41
#"Heard It Break" – 3:07
#"Coming Up for Air" – 5:35
#"If You Will Have Me" – 13:28

### Bonus tracks 
;Bonus track en iTunes
*"City"

;Cancións dispoñibles na páxina web do grupo
*"Back in December" – 3:40 
*"Problem Solved" – 3:01
*"Can't Mind My Own Business" – 3:48 
*"Cousin in the Bronx" – 3:32
*"Saying Something" – 4:06
*"Fly on the Wall" – 4:35
*"I Dare You" – 3:56
*"My Place Is Here" – 4:04
Applications Technology Satellite 2

**Applications Technology Satellite 2** ou **ATS 2** foi un satélite artificial dos Estados Unidos adicado a probar novas tecnoloxías e lanzado o 6 de abril de 1967 mediante un foguete Atlas-Agena D desde o Centro Espacial Kennedy, en Florida, Estados Unidos.

## Características 
ATS-2 probou diferentes tecnoloxías:

*Probou novos conceptos en deseño de satélites, propulsión e estabilización.
*Tomou imaxes de alta calidade da cuberta nubosa e enviou datos meteorolóxicos procesados a través doutro satélite.
*Proporcionou medidas in situ do contorno aeroespacial.
*Probou sistemas de comunicación mellorados.

O satélite tiña forma de cilindro de 1,42 metros de diámetro e 1,83 metros de altura. A enerxía eléctrica proporcionábaan dous paneis solares que alimentaban un par de baterías recargables de níquel-cadmio. O satélite dispoñía de catro pértegas extensibles que podían alongarse ata os 28,2 metros de lonxitude para proporcionar estabilización por gradente gravitatorio.

O sistema de telemetría consistía en catro transmisores de 2,1 vatios de potencia, dous transmitindo en 136,47 MHz e os outros dous en 137,35&nbsp;MHz, ademais dun experimento de comunicación por microondas.

Durante o lanzamento a segunda etapa do foguete fallou, deixando o satélite nunha órbita elíptica que acabou por facer que o satélite reentrara na atmosfera o 2 de setembro de 1969. Con todo, obtivéronse datos útiles dalgúns dos instrumentos, máis notablemente do experimento de raios cósmicos e partículas.

## Notas 
## Véxase tamén 
### Outros artigos 
* Applications Technology Satellite 1
* Applications Technology Satellite 3
* Applications Technology Satellite 4
* Applications Technology Satellite 5
* Applications Technology Satellite 6
Employment

***Employment*** é o primeiro álbum de estudio da banda inglesa de rock Kaiser Chiefs, editado o 7 de marzo de 2005 en B-Unique Records. *Employment* ten influencias dos movementos britpop e new wave, ademais do punk rock dos anos 70.

## Listaxe de cancións 
Todos os temas escritos por Ricky Wilson, Andrew White, Simon Rix, Nick Baines e Nick Hodgson.

#"Everyday I Love You Less and Less" – 3:37
#"I Predict a Riot" – 3:53
#"Modern Way" – 4:03
#"Na Na Na Na Naa" – 3:01
#"You Can Have It All"  – 4:35
#"Oh My God" – 3:35
#"Born to Be a Dancer" – 3:30
#"Saturday Night" – 3:27
#"What Did I Ever Give You?" – 4:09
#"Time Honoured Tradition" – 2:45
#"Caroline, Yes" – 4:13
#"Team Mate" – 3:24

### Bonus tracks 
;Bonus CD edición limitada
*"I Heard It Through the Grapevine" (Norman Whitfield, Barrett Strong) – 3:40 
*"Hard Times Send Me" (live) – 3:01
*"Modern Way" (live) – 3:48 
*"I Predict a Riot" (live) – 3:32
*"Time Honoured Tradition" (live) – 4:06
*"Na Na Na Na Naa" (live) – 4:35
*"Oh My God" (live) – 4:04
Off with Their Heads

***Off with Their Heads*** é o terceiro álbum de estudio da banda inglesa de rock Kaiser Chiefs, lanzado o 20 de outubro de 2008 no Reino Unido, e o 25 de agosto de 2009 nos Estados Unidos.

## Listaxe de cancións 
Todos os temas escritos por Kaiser Chiefs.

# "Spanish Metal" – 2:19
# "Never Miss a Beat" – 3:08
# "Like It Too Much" – 3:23
# "You Want History" – 3:45
# "Can't Say What I Mean" – 2:49
# "Good Days Bad Days" – 2:53
# "Tomato in the Rain" – 3:51
# "Half the Truth" – 3:44
# "Always Happens Like That" – 3:12
# "Addicted to Drugs" – 3:53
# "Remember You're a Girl" – 2:37

### Bonus tracks 
;Disco de edición limitada (Live at Elland Road)
# "Can't Say What I Mean" – 3:27
# "Never Miss a Beat" – 3:12
# "You Want History" – 4:48
# "Half the Truth" – 4:12
Yours Truly, Angry Mob

***Yours Truly, Angry Mob*** é o segundo álbum de estudio da banda inglesa de rock Kaiser Chiefs, lanzado o 23 de febreiro de 2007 en Bélxica e nos Países Baixos, o 26 de febreiro de 2007 no resto do mundo por B-Unique Records, e en marzo nos Estados Unidos por Universal Republic.

## Listaxe de cancións 
Todos os temas escritos por Ricky Wilson, Andrew White, Simon Rix, Nick Baines e Nick Hodgson.

#"Ruby" – 3:25
#"The Angry Mob" – 4:48
#"Heat Dies Down" – 3:57
#"Highroyds" – 3:19
#"Love's Not a Competition (But I'm Winning)" – 3:17
#"Thank You Very Much" – 2:37
#"I Can Do It Without You" – 3:24
#"My Kind of Guy" – 4:06
#"Everything Is Average Nowadays" – 2:44
#"Boxing Champ" – 1:31
#"Learnt My Lesson Well" – 3:54
#"Try Your Best" – 3:42
#"Retirement" – 3:53
Ignacio López-Chaves

**Ignacio Javier López-Chaves Castro**, nado en Vigo o 5 de xullo de 1964, é un avogado e político galego.

## Traxectoria 
Licenciado en Dereito pola Universidade de Santiago de Compostela, ten ademais un mestrado en xestión de empresas culturais pola Universidade Aberta de Cataluña. Profesionalmente é docente universitario, e ensina Dereito na Universidade de Vigo. Nesa universidade López-Chaves foi secretario do seu consello social.

Afiliado ao Partido Popular de Galicia, en 2005 sae elixido deputado nas eleccións autonómicas pola provincia de Pontevedra. En 2007 sae tamén elixido concelleiro, postos os dous que repite respectivamente nas autonómicas de 2009 e nas municipais de 2011. Na Cámara galega ocupou o cargo de voceiro de Cultura.

En 2011 renunciou ás súas actas de deputado e de concelleiro e substituíu a Corina Porro á fronte da Autoridade Portuaria de Vigo. No Parlamento de Galicia foi substituído por Fátima Iglesias e no concello vigués por Pablo Beiro. En outubro de 2015 foi nomeado Delegado Territorial en Vigo da Xunta de Galicia trala dimisión de María José Bravo Bosch, motivo polo que abandonou a presidencia da Autoridade Portuaria de Vigo e foi substituído no posto por Enrique López Veiga. Nas eleccións ao Parlamento de Galicia 2016 foi elixido deputado pola provincia de Pontevedra. Dende xuño de 2019 exerce como presidente da Comisión Galega da Competencia, dentro do organigrama da Vicepresidencia Segunda da Xunta de Galicia.

## Notas
Fátima Iglesias

**Fátima Iglesias Ferreira**, nada na Guarda o 22 de agosto de 1971, é unha política galega.

## Traxectoria 
Licenciada en Pedagoxía pola Universidade de Santiago de Compostela, cun mestrado de Axente de Emprego pola Universidade de Vigo, iniciou a súa carreira política no seu concello natal, onde foi elixida concelleira en representación do PPdeG en 2007. Desenvolve a súa experiencia laboral como Técnico de Emprego e Docente, nas eleccións municipais de 2011 encabezou a candidatura dos populares ao concello guardés, mais non acadou os respaldos suficientes para obter a alcaldía a pesar de subir un concelleiro e quitarlle a maioría absoluta ao PSdeG. Dous meses despois, e grazas a unha serie de renuncias das que a última foi a do deputado Ignacio López-Chaves, accedeu ao posto de parlamentaria no Parlamento de Galicia en representación da circunscrición de Pontevedra.

## Vida persoal 
Está casada e ten dous fillos.

## Notas
Barricada

miniatura|250px|Barricada polonesa.
Unha **barricada** é un parapeto improvisado que se fai con barricas, carruaxes volcadas, paus, pedras etc. Serve para entorpecer o paso ao adversario e é máis empregada nas revoltas populares que na arte militar.

O seu uso remóntase ao parecer a 1588 en París, coa célebre *Xornada das barricadas*. Posteriormente, recorreuse a elas:

* na propia capital francesa en 1648 para derrubar a Mazarino
* en 1830, para facer fronte ás tropas de Carlos X 
* nas bullangas de 1832 e 1834
* nas xornadas de febreiro e xuño de 1848 na época da *Commune*.

En España, erguéronse barricadas en moitas ocasións, especialmente en Madrid en 1854, coa insurrección de Vicálvaro, en 1856 e en 1866. En Barcelona, as de 1856 e en Valencia, Cádiz, Sevilla etc as que se ergueron durante o período revolucionario.

## Notas 
*Este artigo contén material do dicionario enciclopédico popular ilustrado Salvat dos anos 1906 a 1914 que se encontra no dominio público.*
Campionato Mundial de Fórmula 1 de 1992

[miniatura|200px|[Nigel Mansell gañou o campionato do mundo con Williams.]]
[miniatura|200px|O compañeiro de Mansell, [Riccardo Patrese rematou subcampión.]]
[miniatura|200px|[Michael Schumacher (foto cando pilotaba para Ferrari), rematou terceiro con Benetton.]]
O **Campionato Mundial de Fórmula 1 de 1992** foi a 43ª tempada de Fórmula 1 organizada pola Fédération Internationale de l'Automobile (FIA), e a 35ª Copa Internacional de Construtores de F1. O campionato contou con dezaseis Grandes Premios que se iniciaron o 1 de marzo e finalizaron o 8 de novembro. Nigel Mansell gañou o Campionato de Pilotos, e Williams-Renault gañou o Campionato de Construtores, o seu primeiro Campionato de Construtores desde . Mansell converteuse no primeiro piloto na historia da Fórmula Un en gañar nove carreiras nunha soa tempada. Selou o título tan cedo como agosto. O campión reinante Ayrton Senna logrou tres vitorias, pero seguiu a Mansell, Riccardo Patrese e ao mozo alemán Michael Schumacher) no campionato. Schumacher gañou a primeira das súas 91 carreiras de Fórmula Un no Gran Premio belga.

## Pilotos e construtores 
## Pretempada 
Os catro equipos principais conservaron polo menos un piloto de , cos dous principais contendentes ao título, ambos aliñados sen cambios na grella de pilotos.

* McLaren mantivo ao campión mundial Ayrton Senna e ao austríaco Gerhard Berger da tempada 1991
* Williams igualmente retivo a Nigel Mansell e Riccardo Patrese.
* Ferrari substituíu a Alain Prost por Ivan Capelli
* Benetton retivo a Michael Schumacher, agora emparellado con Martin Brundle.

Máis abaixo na grella, o equipo de Jordan asumiu o risco de substituír a ambos pilotos logo da súa exitosa tempada de debut. Jordan tamén cambiou do motor V8 de Ford ao  Yamaha V12 no seu lugar. Brabham contratou á primeira piloto de F1 feminina desde Desiré Wilson na tempada de Fórmula Un de , Giovanna Amati como o seu segundo piloto. O empobrecido equipo Coloni vendérase e renomeouse como Andrea Moda Formula, un equipo que se convertería en parte da infamia da Fórmula Un.

Esta foi a primeira das 2 tempadas (a outra foi 1993) na historia da Fórmula Un, onde o calendario tivo carreiras nos 6 continentes habitados (1 carreira en Asia, Oceanía, América do Sur e África, 2 en América do Norte e 10 en Europa) .

En termos de seguridade, nesta tempada introducíronse probas de choque de pretempada máis estritas e o uso oficial do coche de seguridade no deporte.

## Calendario de 1992 
### Grandes Premios 
## Clasificación do Mundial de Pilotos de 1992 
|valign="top"|

**Negra** – Pole
*Cursiva* – Volta rápida
† Condutores que non terminaron o Gran Premio, pero se clasificaron ao completar máis do 90% da distancia de carreira.
|}

## Clasificación do Mundial de Construtores de 1992 
## Notas 
## Véxase tamén 
### Ligazóns externas 
* formula1.com – clasificación oficial de pilotos de 1992 
* formula1.com – clasificación oficial de construtores de 1992 
* resultados e imaxes da Fórmula Un en 1992  Consultado en F1-Facts.com o 29 de xullo de 2008.
Rainbow Sun Francks

**Rainbow Sun Francks**, nado o 3 de decembro de 1979 en Toronto, Ontario, é un actor e cantante canadense.

## Traxectoria 
É fillo do tamén actor e músico Don Francks e de Lili Francks, unha bailarina descendente dos cree das Primeiras Nacións. Tamén é o irmán de Cree Summer.

Durante un tempo foi unha personalidade en MuchMusic, unha canle de televisión canadense de música e variedades. O pulo como actor chegoulle da man da serie de televisión *Stargate Atlantis*, onde protagonizou a primeira tempada como o Tenente da Mariña dos Estados Unidos Aiden Ford. O seu personaxe foi minguando en aparicións ata ficar como personaxe recorrente a partir da segunda tempada.

No ámbito musical, é produtor do grupo de hip hop coñecido como The Oddities.

## Filmografía 
## Véxase tamén 
### Ligazóns externas 
*Ficha na IMDb 
*Rainbow Sun Francks's Blog 
*Entrevista en www.gateworld.net 
*The Oddities en MySpace
Tour de Francia 2011

A **98.ª edición do Tour de Francia** disputouse dende o 2 ó 24 de xullo de 2011. Estivo composta por 21 etapas para percorrer un total de 3452 kms. O vencedor foi o ciclista australiano Cadel Evans.

Nesta edición da carreira francesa, foi homenaxeado o *Col du Galibier*, xa que en 2011 fixéronse 100 anos dende o primeiro paso por el.

Participaron 198 ciclistas, repartidos en 22 equipos. Por segundo ano consecutivo ningún corredor galego tomou a saída no Tour de Francia. A última vez que un galego correu o Tour foi na edición 2009, da man de Óscar Pereiro.

## Participantes 
### Equipos e líderes 
Participaron 22 equipos, 18 de categoría UCI ProTour e 4 equipos de categoría *Profesional Continental*, formando un pelotón de 198 ciclistas con 9 corredores cada equipo. Os equipos participantes foron:

## Etapas 
## Clasificación xeral 
[250px|miniatura|dereita|[Cadel Evans na derradeira etapa.]]

* *Fonte* 

## Notas 
## Véxase tamén 
### Ligazóns externas 
* Páxina oficial do Tour 2011 
* Información especial sobre o Tour 2011 en Marca.com 
### Outros artigos 
* Giro de Italia 2011
* Vuelta a España 2011
Pune

**Pune** é unha cidade do estado de Maharashtra, no centro-oeste da India, a segunda en importancia trala capital Mumbai e a un centenar de quilómetros ao suroeste desta última. Conta con 3.446.330 de habitantes (2010) e máis de cinco millóns na área metropolitana.

Enclavada na meseta do Decán, a 552 metros de altitude ao pé dos Ghats Occidentais que a separan da costa do Índico, sitúase na confluencia dos ríos Mula e Mutha.

De orixes medievais (século VIII), acadou o seu cénit coma capital do Imperio Maratha no século XVIII. Despois do período colonial británico (coñecida coma Poona), ademais de capital cultural do estado tense convertido nas últimas décadas nun puxante centro industrial á calor da próxima megalópole.
Xulia Vaquero

**Xulia Vaquero Sousa**, nada en Chamonix (Francia) o 18 de setembro de 1970, é unha ex atleta galega.

## Traxectoria 
Filla de pais emigrantes, aos dous meses foi vivir a casa da súa avoa na Gándara (Salcidos, A Guarda). Comezou a practicar atletismo na escola, e comezou a gañar competicións de cross. Gañou oito campionatos de España consecutivos.
miniatura|A cidade de Vigo ós seus atletas.
Non acadou a marca mínima para participar nos Xogos Olímpicos de 1992, pero si foi aos de Atlanta 1996, onde quedou 9ª na proba dos 10&nbsp;000 metros.

Abandonou o atletismo profesional no ano 2000 logo de comezar tratamento psiquiátrico.

En 1997 foille concedida a Medalla de Prata de Galicia.

O seu adestrador foi Alfonso Ortega Casasnovas.

## Recoñecementos 
* En 2018 recibiu a "Mención especial" da Asociación de Mulleres Deportistas Galegas (MUDEGA) no marco da VI Gala do Deporte Feminino Galego.

## Notas
The League of Extraordinary Gentlemen (filme)

***The League of Extraordinary Gentlemen*** é un filme de acción estadounidense dirixido por Stephen Norrington que se estreou no 2003. Baseada nas series de banda deseñada fantásticas de Alan Moore.

## Sinopse 
En plena Era Vitoriana, o goberno inglés vive dominado polo pánico porque non sabe como frear un diabólico plan, cuxo obxectivo é conseguir o dominio do mundo. A única solución para desartellar o maquiavélico proxecto é contratar ós máis grandes aventureiros, entre os cales están Allan Quatermain, o Dr. Henry Jekyll, o Capitán Nemo e Dorian Gray.

## Personaxes 
* Sean Connery como Allan Quatermain
* Naseeruddin Shah como Capitán Nemo
* Peta Wilson como Mina Harker
* Tony Curran como Rodney Skinner
* Stuart Townsend como Dorian Gray
* Shane West como Tom Sawyer
* Jason Flemyng como Dr. Henry Jekyll / Edward Hyde
* Richard Roxburgh como The Fantom / Profesor Moriarty

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial